Συγκριτική μελέτη της αναλγησίας με τοπική διήθηση μελοξικάμης σε σχέση με την ενδοφλέβια χορήγηση μελοξικάμης σε σκύλους μετά από μέση λαπαροτομή:
Creators: name: Μπασδάνη, Ελένη Στ.
Publisher: name: Aristotle University of Thessaloniki
Year: 2013
Subjects: Μελοξικάμη
Διήθηση τραύματος
Πόνος
Σκύλος
Meloxicam
Wound infiltration
Pain
Dog

description: Στην παρούσα μελέτη ερευνήθηκε η τοπική και συστηματική αναλγητική δράση του ΜΣΑΦ φαρμάκου μελοξικάμης σε σκύλους που υποβλήθηκαν σε ωοθηκυστερεκτομή μέσω μέσης λαπαροτομής. Για το σκοπό αυτό συγκρίναμε τις βαθμολογίες των κλιμάκων πόνου, την ανάγκη χορήγησης επιπρόσθετων οπιοειδών και τις συγκεντρώσεις στο πλάσμα μετά από τοπική και συστηματική χορήγηση μελοξικάμης. Η υπόθεσή μας ήταν ότι η τοπική χορήγηση με διήθηση μελοξικάμης θα προσέφερε καλύτερη αναλγησία σε σχέση με την ενδοφλέβια χορήγηση, υποστηρίζοντας την τοπική δράση της. Δεν υπήρχαν σημαντικές διαφορές στις βαθμολογίες πόνου μεταξύ των ομάδων της τοπικής και ενδοφλέβιας χορήγησης της μελοξικάμης κατά τις πρώτες 24 ώρες μετά την ωοθηκυστερεκτομή, εκτός από την πρώτη μετεγχειρητική ώρα, όταν οι σκύλοι στην ομάδα ενδοφλέβιας χορήγησης παρουσίαζαν τάση για περισσότερο πόνο. Αυτή η ενισχυμένη αρχική αναλγητική δράση μπορεί να αποδοθεί στην τοπική δράση της μελοξικάμης, η οποία συγκαλύπτεται στο χρόνο από τη συστηματική δράση του φαρμάκου, ενώ υποστηρίζεται επίσης από τον μεγαλύτερο αριθμό των σκύλων που έλαβαν επιπλέον αναλγησία στην ομάδα ενδοφλέβιας χορήγησης συγκριτικά με την ομάδα τοπικής διήθησης. Παρά την υψηλότερη βαθμολογία πόνου, οι σκύλοι της ομάδας ενδοφλέβιας χορήγησης παρουσίαζαν υψηλότερη AUC(01) φαρμάκου στο αίμα κατά τη διάρκεια της πρώτης μετεγχειρητικής ώρας, υποστηρίζοντας το γεγονός ότι οι συγκεντρώσεις του φαρμάκου στο πλάσμα δεν αποτελούν αξιόπιστη ένδειξη της αναλγητικής τους αποτελεσματικότητας ή της αντιφλεγμονώδους τους δράσης. Τα σκυλιά στην ομάδα του εικονικού φαρμάκου παρουσίαζαν σημαντικά υψηλότερη AUC πόνου και ανάγκη για χορήγηση επιπλέον αναλγητικών όπως αναμενόταν. Συνολικά, ο πόνος παρουσίαζε σημαντική συσχέτιση με το μήκος της τομής και την AUC του φαρμάκου και μειώνονταν με την πάροδο του χρόνου. Με βάση τις παραπάνω διαπιστώσεις φαίνεται ότι διήθηση του τραύματος με μελοξικάμη παρείχε ελαφρώς καλύτερη αναλγησία, κυρίως στην πρώτη μετεγχειρητική ώρα, γεγονός που φαίνεται να υποστηρίζει την τοπική δράση.
description: In order to distinguish between the local and systemic action of meloxicam we compared pain scores, opioid-sparing effects and plasma concentrations after local infiltration and systemic administration of meloxicam in dogs undergoing ovariohysterectomy through a ventral midline celiotomy. Our hypothesis was that local concentration of meloxicam close to the site of action would provide superior analgesia and thus confer an advantage over systemic administration. There were no significant differences in pain scores between local (WI group) and intravenous administration (IV group) of meloxicam during the first 24 hours after ovariohysterectomy, apart from the first postoperative hour, when dogs in the IV group were in significantly more pain. This enhanced early analgesic effect may be attributable to the local meloxicam action, masked in time by systemic drug action, and is also supported by the greater number of dogs requiring extra analgesia in the IV group compared to the WI group. In spite of the higher pain score, dogs in the IV group had a higher drugAUC during the first postoperative hour, supporting the fact that maximum drug plasma concentrations are not correlated to therapeutic efficacy. Dogs in the placebo group had significantly higher painAUC and extra analgesic intake as expected. Overall, pain was influenced significantly by the incision length and the drugAUC and diminished in time. Based on the above findings it seems that wound infiltration with meloxicam provided slightly superior analgesia in the first postoperative hour, which seems to support local action.